钦定古今图书集成/明伦汇编/闺媛典/第312卷 > 皇清四十五 > 顾奕荣妻吴氏
## 钦定古今图书集成/明伦汇编/闺媛典/第312卷 > 皇清四十五 > 顾奕荣妻吴氏

按《吴县志》：“吴氏，给谏吴之佳孙女，乡举顾奕荣妻。荣试礼闱不第，发愤揣摩成疾。父适亡，哀恸而死，氏痛哭几绝，誓以身殉，亲党晓以大义乃止。家贫，仰事俯育，悉藉女红。姑病，刲股以疗，每夜焚香祝天。姑愈而氏染痼疾，抚五岁孤嘉熹成立，备尝艰苦。康熙二十六年，巡抚题旌，额其庐。嘉熹克承母训，励志读书，早” 登仕籍。